**ΑΥΣΤΡΙΑΚΟ ΤΥΡΟΛΟ – ΒΙΕΝΝΗ - ΒΟΥΔΑΠΕΣΤΗ – ΛΟΥΜΠΛΙΑΝΑ**

**8ημέρες ( 6νύχτες )**

**1-2η Ημέρα | Θεσσαλονίκη – Βουδαπέστη - Κρουαζιέρα Δούναβη.**

Συγκέντρωση στα γραφεία μας το βράδυ στις 21:30 και άμεσα αναχώρηση για την πρωτεύουσα της Ουγγαρίας. Άφιξη νωρίς το μεσημέρι στη Βουδαπέστη και τακτοποίηση στο ξενοδοχείο μας. Ξεκούραση και στη συνέχεια με τη συνοδεία του αρχηγού μας , επίσκεψη στο πεζόδρομο του ιστορικού κέντρου Βάτσι Ούτσα για μια πρώτη γνωριμία με τη μοναδική αυτή πόλη . Το βράδυ σας προτείνουμε μια κρουαζιέρα στον ποταμό Δούναβη για να θαυμάσετε εν πλω τα φωταγωγημένα κτίρια της πόλης με την μακροχρόνια ιστορία και την πλούσια πολιτιστική κληρονομιά.

**3η Ημέρα |  Βουδαπέστη - Ξενάγηση πόλης - Μπρατισλάβα – Βιέννη.**

Πρωινό και αμέσως ξεκινάμε την περιήγηση μας με τα ωραιότερα κτίρια της Βουδαπέστης που είναι χτισμένα πάνω στις όχθες του Δούναβη, μεταξύ των οποίων το Βασιλικό Ανάκτορο, εκκλησίες, ιστορικά ανάκτορα και το Κοινοβούλιο της Ουγγαρίας. Πεζή περιήγηση: Η συνοικία του Πύργου και η Παλιά Πόλη έχουν πεζοδρομηθεί και επανάκτησαν την αρχική τους γοητεία. Στην περιοχή  λόφος του Πύργου, μπορεί κανείς να επισκεφτεί εκτός από το Ανάκτορο των Αψβούργων, το Μουσείο Ιστορίας της Βουδαπέστης, την κρήνη του Ματθία, το Θέατρο του Πύργου, το Ανάκτορο Σάντορ αλλά και την Εθνική Πινακοθήκη Ουγγαρίας, όπου είναι συγκεντρωμένα τα πολυτιμότερα έργα ουγγρικής τέχνης. Περπατώντας την παλιά πόλη της Βούδας, σταθείτε στην οδό των Λόρδων, όπου παλιότερα έμεναν αριστοκράτες και έμποροι. Αξίζει να δείτε την εκκλησία του Αγίου Ματθία, τον ‘’Προμαχώνα των Ψαράδων’’ με τους κωνικούς πύργους και την υπέροχη θέα . Έπειτα αναχωρούμε για την γραφική πρωτεύουσα της Σλοβακίας όπου θα ακολουθήσει μία σύντομη περιήγηση . Έπειτα αναχωρούμε για την Βιέννη. Άφιξη το απόγευμα και τακτοποίηση στο ξενοδοχείο.

**4η Μέρα | Βιέννη - Ξενάγηση πόλης - Ανάκτορο Σενμπρούν.**

Πρωινό και αμέσως ξεκινάμε, την πανοραμική μας ξενάγηση στην μαγική Βιέννη. Θα περιηγηθούμε στην περίφημη λεωφόρο του Ρινγκ, όπου θα θαυμάσουμε τα πιο σημαντικά αξιοθέατα της Βιέννης, όπως το Δημοτικό Πάρκο, την Όπερα, το Τετράγωνο των Μουσείων, την πύλη του Φραγκίσκου Ιωσήφ, το νεοκλασικό Κοινοβούλιο, το Δημαρχείο γοτθικού ρυθμού, το παλιό Ανακτορικό Θέατρο, το Πανεπιστήμιο και την Εκκλησία του Tάμματος, τη ΦωτίφΚίρχε, την εκπληκτική εκκλησία του Αγίου Καρόλου. Στη συνέχεια θα επισκεφτούμε το ιστορικό κέντρο για να ξεναγηθούμε με τα πόδια . Η όμορφη βόλτα μας ξεκινάει από τα Ανάκτορα Hofburg. Το σύμπλεγμα του Hofburg περιλαμβάνει τα αυτοκρατορικά διαμερίσματα, αρκετά μουσεία, ένα παρεκκλήσι, μία εκκλησία, την Αυστριακή Εθνική Βιβλιοθήκη, τη Χειμερινή Σχολή Ιππασίας και τα γραφεία του προέδρου της Αυστρίας. Στη συνέχεια, θα δούμε την Ελληνική γειτονιά με την Εκκλησία της Αγίας Τριάδος, τον Άγιο Στέφανο, όπου θα θαυμάσουμε την εξωτερική πρόσοψη, την Πλατεία Μάρκτ - Κρήνη αφιερωμένη στο Γάμο του Ιωσήφ με την Μαρία, την Πλατεία Γκράμπεν με τον μεγαλοπρεπή στύλο της Πανώλης ή αλλιώς στύλο της Αγίας Τριάδας, ο οποίος απεικονίζει έναν άγιο και έναν άγγελο που παρακολουθούν την εξόντωση μιας μάγισσας. Η μάγισσα αυτή, στην ουσία, είναι η πανούκλα. Το μεσημέρι, θα επισκεφτούμε την Κρατική Όπερα, για να ξεναγηθούμε εσωτερικά και να θαυμάσουμε την εκπληκτική λυρική σκηνή, στην οποία δόθηκαν και δίνονται ακόμη παραστάσεις των πιο σημαντικών έργων του Μότσαρτ και άλλων Μεγάλων καλλιτεχνών, όπερας και κλασικής μουσικής. Έπειτα θα επισκεφθούμε το ανάκτορο και τους κήπους του Σενμπρούν, που θεωρείται ισάξιο των Βερσαλλιών και ήταν η πρώην θερινή κατοικία της αυτοκρατορικής οικογένειας. Θα επισκεφτούμε τα σημαντικότερα δωμάτια και την μεγάλη αίθουσα χορού και θα εντυπωσιαστούμε από τους κήπους και την εσωτερική πολυτέλεια του ανακτόρου. Το βράδυ προαιρετική διασκέδαση σε παραδοσιακή ταβέρνα με μουσική η παρακολουθήσετε κοντσέρτο Κλασσικής μουσικής σε ένα από τους πολλούς χώρους που δίνονται 2ωρα κοντσέρτα επιλεγμένων μουσικών μελωδιών των Strauss και Μότσαρτ .

 **5η Μέρα | Βιέννη – Λίμνες Σαλτσκαμεργκουτ – Σάλτσμπουργκ - Ξενάγηση πόλης.**

Πρωινό και αναχώρηση για τις μοναδικές Λίμνες Salzkammergut. Θα επισκεφτούμε το Gmunden στις όχθες της λίμνης Traunsee, θα περάσουμε μπροστά από τη λίμνη Attersee και θα καταλήξουμε στη κοσμοπολίτικη κωμόπολη Mondsee, στις όχθες της οποίας θα έχουμε την ευκαιρία να θαυμάσουμε την ομώνυμη λίμνη και το μοναδικό τοπίο. Έπειτα αναχωρούμε για το μοναδικό «κάστρο αλατιού», το Σάλτσμπουργκ, γενέτειρα του Μότσαρτ και πόλη μνημείο μιας άλλης ρομαντικής εποχής. Εδώ μπορείτε να περπατήσετε στους ατέλειωτους πεζόδρομους της παλιάς πόλης. Θα επισκεφτούμε, ακόμη, τους κήπους του ανακτόρου Mιραμπέλ δίπλα στον ποταμό Salzach. Διασχίζοντας τα ατμοσφαιρικά σοκάκια της πόλης, θα δούμε το σπίτι του Μότσαρτ, το Δημαρχείο, τον Καθεδρικό Ναό της πόλης και το Αβαείο του Aγ. Πέτρου. Χρόνος ελεύθερος για καφέ και γεύμα στη παλιά πόλη. Όσοι επιθυμούν μπορούν να ανέβουν στο Κάστρο της παλαιάς πόλης και να απολαύσουν την μοναδική θέα της πόλης. Τακτοποίησης το ξενοδοχείο μας.

**6η Μέρα | Σάλτσμπουργκ - Ίννσμπρουκ – Ομπεραμεργκάου.**

Πρωινό και αναχώρηση για εκδρομή στο Ίνσμπρουκ, την πόλη που γνώρισε ημέρες δόξας στην κυριαρχία των Αψβούργων και ιδιαίτερα την εποχή της Μαρίας Θηρεσίας. Θα δούμε την Χρυσή Στέγη, την κεντρική λεωφόρο Μαρία Τερεζιενστράσε, τον Καθεδρικό Ναό του Αγίου Ιακώβου, τα ανάκτορα Χόφμπουργκ, το Μαυσωλείο του Μαξιμιλιανού και την Αψίδα του Θριάμβου. Ελεύθερος χρόνος στην παλιά πόλη για καφέ και γεύμα. Στην διαδρομή μας βγαίνοντας από το Ινσμπρουγκ θα θαυμάσουμε τις εγκαταστάσεις των χειμερινών ολυμπιακών αγώνων. Επόμενος προορισμός μας  το μοναδικής ομορφιάς Ομπεραμεργκάου με τα ζωγραφιστά σπίτια και την ιδιαίτερη αρχιτεκτονική, ένα χωριό όχι ιδιαίτερα μεγάλο, αλλά παγκοσμίως ξακουστό για τις θεατρικές αναπαραστάσεις με τα Πάθη του Χριστού. Αργά το απόγευμα επιστροφή στο ξενοδοχείο.

**7η Μέρα | Σάλτσμπουργκ – Λίμνη Μπλέντ – Λουμπλιάνα – Ζάγκρεμπ.**

Πρωινό και αναχώρηση , μέσα από μια πανέμορφη διαδρομή μέσω των καταπράσινων αυστριακών Άλπεων, για το παραθεριστικό κέντρο Μπλεντ με την πανέμορφη λίμνη του και το μοναδικό νησάκι της χώρας στο κέντρο της. Το όνομά του Bled (άσπρο) είναι από την ομίχλη που εμφανίζεται κάθε πρωί ένα μέτρο πάνω από τη λίμνη. Θα επιβιβαστούμε σε πλοιάριο για μια μικρή βόλτα στα σμαραγδένια νερά της παραμυθένιας λίμνης Μπλεντ, όπου θα επισκεφθούμε το νησάκι της εκκλησίας της Παναγίας. Στη συνέχεια θα επισκεφθούμε τη Λουμπλιάνα, την πρωτεύουσα της Σλοβενίας, που συνδυάζει την μπαρόκ ατμόσφαιρα της Πράγας, τον ρομαντισμό του Παρισιού και το νεανικό κέφι της Βαρκελώνης! Το πρώτο μισό του 20ού αι. την πόλη κόσμησε με τα έργα του ο Σλοβένος αρχιτέκτονας Γιόζε Πλέτσνικ, ο επιλεγόμενος "Γκαουντί της Βαλκανικής". Κατά τη διάρκεια της ξενάγησής μας θα περπατήσουμε στην κουκλίστικη παλιά πόλη με τα στενά λιθόστρωτα δρομάκια και τα όμορφα κτίρια με τις χρωματιστές ξύλινες προσόψεις και θα αγναντέψουμε το στενό ποτάμι Λιουμπλιανίτσα (Ljubljanica) με τις περίτεχνες γέφυρες, που ελίσσεται αρμονικά ανάμεσα στα σπίτια. Ελεύθερος χρόνος για καφέ και γεύμα . Έπειτα αναχωρούμε για το Ζάγκρεμπ. Άφιξη και τακτοποίηση στο ξενοδοχείο μας.

**8η Μέρα | Ζάγκρεμπ – Θεσσαλονίκη.**

Πρωινό στο ξενοδοχείο και αναχώρηση για την Θεσσαλονίκη. Μετά τις απαραίτητες στάσεις για καφέ και ξεκούραση. Αφιξη αργά το βράδυ στην πόλη μας.

**Περιλαμβάνονται**

* Έξι (6) διανυκτερεύσεις σε ξενοδοχεία 3\* ή 4\* όπως αυτά αναφέρονται στον τιμοκατάλογο.
* Πρωινό καθημερινά στον χώρο του ξενοδοχείου.
* Μετακινήσεις, ξεναγήσεις & εκδρομές με πολυτελή κλιματιζόμενα λεωφορεία, σύμφωνα με το παραπάνω πρόγραμμα.
* Έλληνας έμπειρος συνοδός-αρχηγός του γραφείου μας καθ’ όλη τη διάρκεια της εκδρομής.
* Ασφάλεια αστικής ευθύνης .

**Δεν περιλαμβάνονται**

* **Checkpoints & Δημοτικοί Φόροι** 25€ ανά άτομο
* **Κρουαζιέρα στον Δούναβη :** 15€ ανά άτομο
* **Η ασφάλεια για τον COVID :** 15 € ανά άτομο
* Φιλοδωρήματα, αχθοφορικά
* Είσοδοι σε μουσεία, κάστρα & αρχαιολογικούς χώρους
* Οτιδήποτε δεν αναφέρεται στα περιλαμβάνονται

|  |  |
| --- | --- |
| **Αυστριακό τυρόλο – Βιέννη – Βουδαπέστη – Λουμπλιάνα 8ημ(6ν)**  | **Εκδρομικό πακέτο**  |
| **Αναχωρήσεις** | **Ξενοδοχείο** | **Διατροφή** | **Early Booking τιμή**  | **Παιδί 2-12** | **Επιβ. Μονόκ.** | **Παρατηρήσεις** |
| * **17/07**
* **14/08**
* **28/08**
 | **3-4\***  | Πρωινό  | **425 €** | 299€ | 199€ | Δημοτικοί Φόροι & Checkpoints 25€ |